หุ้นสหรัฐฯปิดในกรอบแคบๆ
ดัชนีหุ้นดาวโจนส์  ปิดที่ 12,709.27 จุด ลดลง 11.21 จุด ด้านแนสแดค  ปิดที่ 2,784.08 จุด ลดลง 2.62 จุด
24 ม.ค. 2555

ดัชนีหุ้นดาวโจนส์  ปิดที่ 12,709.27 จุด ลดลง 11.21 จุด ด้านแนสแดค  ปิดที่ 2,784.08 จุด ลดลง 2.62 จุด
ตลาดหุ้นสหรัฐฯวานนี้  ปิดในกรอบแคบๆ หลังนักลงทุนผู้วิตกกังวลจับตาดูผลหารือของสหภาพยุโรป ที่มีเป้าหมายหล่อหลอมข้อตกลงลดหนี้ระหว่างกรีซกับบรรดาเจ้าหนี้เอกชน
ดัชนีหุ้นดาวโจนส์ ลดลง 11.21 จุด (0.09 เปอร์เซ็นต์) ปิดที่ 12,709.27 แนสแดค ลดลง 2.62 จุด (0.09 เปอร์เซ็นต์) ปิดที่ 2,784.08 เอสแอนด์พี เพิ่มขึ้น 0.54 จุด (0.04 เปอร์เซ็นต์) ปิดที่ 1,315.92
ขณะที่ราคาน้ำมันพุ่งแรงเมื่อวันจันทร์  หลังอียูมีมติห้ามนำเข้าน้ำมันจากอิหร่าน ส่วนหนึ่งในมาตรการคว่ำบาตรรอบใหม่ที่มีเป้าหมายยับยั้งเตหะรานเข้าถึงแหล่งทุนสำหรับอุดหนุนโครงการนิวเคลียร์
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ เพิ่มขึ้น 1.25 ดอลลาร์ ปิดที่ 99.58 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 72 เซนต์ ปิดที่ 110.58 ดอลลาร์